CELEX: 32015R0803
Language: sl
Date: 2015-05-19 00:00:00
Title: Izvedbena uredba Komisije (EU) 2015/803 z dne 19. maja 2015 o uvrstitvi določenega blaga v kombinirano nomenklaturo

23.5.2015   
               
               
                  SL
               
               
                  Uradni list Evropske unije
               
               
                  L 128/4
               
            IZVEDBENA UREDBA KOMISIJE (EU) 2015/803
      z dne 19. maja 2015
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi, predvideni s to uredbo, so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
      Člen 2
      V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 19. maja 2015
         
            
               Za Komisijo
            
            
               V imenu predsednika
            
            Heinz ZOUREK
            
               Generalni direktor za obdavčenje in carinsko unijo
            
         
      
      
         (1)  UL L 256, 7.9.1987, str. 1.
      
         (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Izdelek v obliki človeške lobanje iz plastičnih mas, ki meri približno 9 × 11 × 7 cm. Vsebuje svetleče diode (LED), ki utripajo, napaja jih baterija in so nameščene v očesnih jamicah lobanje ter se lahko prižgejo in ugasnejo s stikalom pri vznožju izdelka.
                     (glej fotografijo) (*)
                     
                  
                  
                     3926 40 00 
                  
                  
                     Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 3926  in 3926 40 00 .
                     Izdelek se ne more uvrstiti kot svetilka pod tarifno številko 9405 , saj ni namenjen predvsem osvetljevanju prostora in ni specializirana svetilka (glej tudi pojasnjevalne opombe harmoniziranega sistema k tarifni številki 9405 , del I, točki 1 in 3).
                     Glede na svoje objektivne značilnosti izdelek ni oblikovan izključno kot praznični izdelek (glej tudi pojasnjevalne opombe kombinirane nomenklature k tarifni številki 9505 ). Lahko se uporablja kot okras skozi vse leto. Uvrstitev pod tarifno številko 9505  kot praznični izdelek je zato prav tako izključena.
                     Izdelek je sestavljen iz različnih sestavnih delov v smislu splošnega pravila 3(b) za razlago kombinirane nomenklature. Sestavljen je iz dela v obliki človeške lobanje iz plastičnih mas in svetlečih diod na baterijo, ki skupaj tvorijo celoto (glej tudi pojasnjevalne opombe harmoniziranega sistema k splošnemu pravilu 3(b), točka IX, za razlago kombinirane nomenklature).
                     Zaradi svojih objektivnih značilnosti je izdelek namenjen predvsem za okras. Osvetlitev je le dodaten učinek, ki poudari okrasni namen. Sestavni del v obliki človeške lobanje iz plastičnih mas daje izdelku njegov bistveni značaj v smislu splošnega pravila 3(b) za razlago kombinirane nomenklature.
                     Izdelek je zato treba uvrstiti pod oznako KN 3926 40 00  kot druge okrasne predmete iz plastičnih mas.
                  
               
            (*)  Fotografija je zgolj informativne narave.